Nafarroako Parlamentuko Mahaiak, 2018ko azaroaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Brexitak Nafarroako ekonomian izan litzakeen ondorioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 26an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Honako hau jakin nahi dut “Brexit” deitutako prozesuak Nafarroako ekonomian izan litzakeen ondorioei buruz:

1.- Zein dira Nafarroako Gobernuak aurreikusten dituen zuzeneko eta zeharkako ondorioak?

2.- Zer mekanismo abiarazi ditu eta abiaraziko ditu enpresei informazioa eta lagun egitea eskaintzeko?

3.- Brexitekin lotutako negoziazioei dagokienez Nafarroaren eta Estatuaren artean dauden informazio-bideen gaineko argibideak, eta haiei buruzko balorazioa.

Iruñean, 2018ko azaroaren 22an

Foru parlamentaria: Maiorga Ramírez Erro